b'\n_START_ARTICLE_\nDukat, Rusya\n_START_SECTION_\nKasaysayan\n_START_PARAGRAPH_\nNoong kalagitnaan ng dekada-1960, natuklasan ng mga heologo mula Omsukchan ang mayamang depositong oro ng pilak, at pinangalang "Dukat" ang pamayanan, na itinatag noong 1968, mula sa ducat, isang lumang baryang pangkalakal na ginamit sa Europa. Itinakda ng pasya ng Magadan Regional Executive Committee ang katayuang pampamayanang uring-urbano noong ika-19 ng Pebrero, 1976.\n_START_SECTION_\nHeograpiya\n_START_PARAGRAPH_\nMatatagpuan ang Dukat sa isang lambak sa pagitan ng dalawang bundok, 27\xc2\xa0kilometro sa silangan ng Omsukchan, ang punong-lungsod ng raion at pinakamalapit na may-taong pamayanan. Ito ay 30\xc2\xa0kilometro mula sa Paliparan ng Omsukchan at 45 kilometro mula sa bayang naulog ng Galimy.\n_START_SECTION_\nEkonomiya\n_START_PARAGRAPH_\nKilala ang Dukat sa minahan ng ginto nito na isa sa mga pinakamalaki sa Rusya, at matatagpuan ito ilang kilometro sa kanluran ng bayan. Tinatayang nasa 7.4 milyong onsa ng ginto ang reserba nito.'